থানা থেকে লালবাজার। দিনভর উর্দিধারীদের ঘাম ছুটিয়ে দিল ক্লাস সিক্সের একটি ছেলে। অপহরণের আশঙ্কায় হয়রান হল পরিবারও। সকালে উধাও হয়ে যাওয়ার পর সন্ধেই নিজেই বাড়ি ফিরল পাটুলির দীপ।
 ওয়েব ডেস্ক: থানা থেকে লালবাজার। দিনভর উর্দিধারীদের ঘাম ছুটিয়ে দিল ক্লাস সিক্সের একটি ছেলে। অপহরণের আশঙ্কায় হয়রান হল পরিবারও। সকালে উধাও হয়ে যাওয়ার পর সন্ধেই নিজেই বাড়ি ফিরল পাটুলির দীপ। দীপ পাণ্ডা। বাবা সরকারি ইঞ্জিনিয়ার। পূর্ব মেদিনীপুরের পোস্টেড। মার বুটিকের ব্যবসা। বাড়ি পাটুলির রবীন্দ্রপল্লিতে, অভিজাত আবাসনে। ছুটির দিন সকালটা সাইক্লিং করেই কাটায় সেন্ট লরেন্সের ক্লাস সিক্সের ছাত্রটি। শনিবার পৌনে সাতটায় বেরিয়ে আর ফেরেনি। আত্মীয় বন্ধুদের বাড়িতে দীপের খোঁজ পায়নি পরিবার। দুর্ঘটনার কথা ভেবে হাসপাতাল ও মর্গগুলিতেও খোঁজ করে পুলিস। রহস্যের গভীরে পৌছতে দীপের ঘর সার্চ করা হয়। মেধাবি ছাত্র। শান্ত ছেলে। ফেসবুক, মোবাইল ব্যবহার করে না। কোথাও অস্বাভাবিক কিছু নেই।